योजना के अंतर्गत, कृषक समुदाय को नवीनतम जानकारी और ज्ञान देने के लिए कृषि और संबद्ध क्षेत्र के विषयों के व्यापक स्पेक्ट्रम कवर करते हुए कार्यक्रमों बनाये जाते है और जिसे प्रसारित करने के लिए दूरदर्शन और आकाशवावणी के मौजूदा बुनियादी ढांचे का उपयोग किया जा रहा है। इसके अलावा, ‘‘फोकस प्रचार एवं जागरुकता अभियान’’ के लिए निजी चैनलों का उपयोग भी जारी रहेगा। प्रसार भारती दूरदर्शन और आकाशवाणी के देशव्यापी नेटवर्क के माध्यम से योजना लागू कर रहा है। आज की तारीख में, ‘किसानवाणी’ कार्यक्रम के अंतर्गत 96 एफएम स्टेशन एवं 1 राष्ट्रीय, 18 क्षेत्रीय केन्द्र और आज दूरदर्शन के (36 कार्यक्रम प्रोडक्शन केन्द्र सहित) 180 उच्च शक्ति ट्रांसमीटर (एचपीटी)/लो पावर ट्रांसमीटर (एलपीटी) का भी स्तेमाल किया जा रहा है। परियोजना किसानों और अन्य हितधारकों के बीच - विशेष रुप से महिला कृषकों और लघु एवं सीमांत किसानों को इलेक्ट्रानिक मीडिया के माध्यम से ज्ञान/सूचना का प्रचार/प्रसारण करना है। आदिवासी और दूरदराज के क्षेत्रों पर भी विशेष ध्यान दिया जा रहा है। मूल विचार कृषि क्षेत्र के सभी वर्गों को कवर करने के लिए है। इसलिए, दूरदर्शन के राष्ट्रीय और क्षेत्रीय केन्द्रों से पशुपालन, डेयरी और मत्स्य पालन क्षेत्र के लिए सप्ताह में एक दिन निर्धारित करने को कहा गया है। चूंकि इलेक्ट्राॅनिक मीडिया की पहुँच स्पेक्ट्रम द्वारा होती है अतः सभी वर्ग, क्लास और समाज के सभी तबके स्वाभाविक रुप से इसके अंतर्गत आ जाते हैं। लक्षित दर्शकों के विभिन्न समूहों को जैसे कृषकों, विस्तार कार्यकर्ताओं, खेत-स्तर के कार्यकर्ताओं, कृषि वैज्ञानिकों, शोधकर्ताओं, नीति निर्माताओं और आम जनता के अंतर्गत वर्गीकृत किया जा सकता है।